erhwenkuo/poetry-chinese-zhtw huggingface dataset:
送杜使君朝覲
作者：貫休（唐）

借寇借不得，清聲徹帝聰。坐來千里泰，歸去一囊空。遺愛封疆熟，扳轅草木同。路遙山不少，江靜思無窮。花舸沖煙濕，朱衣照浪紅。援毫兩岸曉，欹枕滿旗風。道罕將人合，心難與聖通。從茲林下客，應□代天功。
送人之嶺外
作者：貫休（唐）

見說還南去，迢迢有侶無。時危須早轉，親老莫他圖。小店蛇羹黑，空山象糞枯。三閭遺廟在，為我一嗚呼。
題弘式和尚院兼呈杜使君
作者：貫休（唐）

二雅兼二密，愔愔只自怡。臘高雲屐朽，貌古畫師疑。塹蟻緣金錫，壚煙惹雪眉。仍聞有新作，只是寄相思。
湖頭別墅三首
作者：貫休（唐）

梨慄鳥啾啾，高歌若自由。人誰知此意，舊業在湖頭。饑鼠掀菱殼，新蟬避慄皺。不知江海上，戈甲幾時休。桑柘參桐竹，陰陰一徑苔。更無他事出，只有衲僧來。塹蟻爭生食，窗經卷燒灰。可憐門外路，日日起塵埃。南北如仙境，東西似畫圖。園飛青啄木，簷掛白蜘蛛。鄰叟教修廢，牛童與納租。寄言來往客，不用問榮枯。
三峽聞猿
作者：貫休（唐）

歷歷數聲猿，寥寥渡白煙。應棲多月樹，況是下霜天。萬裡客危坐，千山境悄然。更深仍不住，使我欲移船。
聞知聞赴成都闢請
作者：貫休（唐）

文翁還化蜀，帟幕列鵷鸞。飲水臨人易，燒山覓士難。錦機花正合，棕蕈火初幹。知己相思否，如何借羽翰。
題淮南惠照寺律師院
作者：貫休（唐）

儀冠凝寒玉，端居似沃州。學徒梧有鳳，律藏目無牛。茗滑香黏齒，鐘清雪滴樓。還須結西社，來往悉諸侯。
秋末長興寺作
作者：貫休（唐）

荒寺古江濱，莓苔地絕塵。長廊飛亂葉，寒雨更無人。慄不和皺落，僧多到骨貧。行行行未得，孤坐更誰親。
寄杭州靈隱寺宋震使君
作者：貫休（唐）

罷郡歸侵夏，仍聞靈隱居。僧房謝脁語，寺額葛洪書。月樹獮猴睡，山池菡萏疏。吾皇愛清靜，莫便結吾廬。
送人歸夏口
作者：貫休（唐）

雁雁葉紛紛，行人豈易聞。千山與萬水，何處更逢君。貌不長如玉，人生只似雲。倘經三祖寺，一為禮龕墳。
送新羅僧歸本國
作者：貫休（唐）

忘身求至教，求得卻東歸。離岸乘空去，終年無所依。月沖陰火出，帆拶大鵬飛。想得還鄉後，多應著紫衣。
避寇入銀山
作者：貫休（唐）

草草穿銀峽，崎嶇路未諳。傍山為店戍，永日繞溪潭。燒地生芚蕨，人家煮偽蠶。翻如歸舊隱，步步入煙嵐。
聞友人駕前及第
作者：貫休（唐）

見心知命好，一別隔煙波。世亂無全士，君方掇大科。早隨鑾輅轉，莫戀蜀山多。必貢安時策，忠言奈爾何。
避地毗陵上王慥使君
作者：貫休（唐）

至理至昭昭，心通即不遙。聖威無遠近，吾道太孤標。辛苦蘇氓俗，端貞答盛朝。氣高吞海嶽，貧甚似漁樵。庾亮風流澹，劉寬政事超。清須遭貴遇，隱已被誰招。慄塢修禪寺，仙香寄石橋。風雷巡稼穡，魚鳥合歌謠。視事私終殺，憂民態亦凋。道高無不及，恩甚固難消。大寇山難隔，孤城數合燒。烽煙終日起，湯沐用心燋。勇義排千陣，誅鋤擬一朝。誓盟違日月，旌旆過寒潮。古驛江雲入，荒宮海雨飄。仙松添瘦碧，天驥減豐膘。似在陳兼衛，終為宋與姚。已觀雲似鹿，即報首皆梟。盡願回清鏡，重希在此條。應憐千萬戶，禱祝向唐堯。
送崔尚書朝覲
作者：貫休（唐）

至理契穹旻，方生甫與申。一麾歌政正，三相賀仁人。叵似盧懷慎，全如邵信臣。澄渟消宿蠹，煦愛劇陽春。對客煙花拆，焚香渥澤新。徵黃還有自，挽鄧住無因。峽水全輸潔，巫娥卻訝神。宋均顏未老，劉寵骨應貧。大醉辭王翦，含香望紫宸。三峰初有雪，萬里正無塵。伊昔林中社，多招席上珍。終期仙掌下，香火一相親。
寒夜有懷同志
作者：貫休（唐）

永夜殊不寐，懷君正寂寥。疏鐘寒遍郭，微雪靜鳴條。南省雁孤下，西林鶴屢招。終當謝時去，與子住山椒。
寄新定桂雍
作者：貫休（唐）

獨自住烏龍，應憐是衲僧。句須人未道，君此事偏能。塢濕雲埋觀，溪寒月照罾。相思不可見，江上立騰騰。
贈靈鷲山道潤禪師院
作者：貫休（唐）

常恨煙波隔，聞名二十年。結為清氣引，來到法堂前。薪拾紛紛葉，茶烹滴滴泉。莫嫌來又去，天道本泠然。
幹霄亭晚望懷王棨侍郎
作者：貫休（唐）

霜打汀島赤，孤煙生池塘。清吟倚大樹，瑤草何馨香。久別青雲士，常思白石房。誰能共歸去，流水似鳴璫。
海邊見羅鄴
作者：貫休（唐）

清世詩聲出，誰人得似君。命通須有日，天未喪斯文。楚木寒連寺，修江碧入雲。相思喜相見，庭葉正紛紛。
送僧之東都
作者：貫休（唐）

之子之東洛，囊中有偈新。紅塵誰不入，獨鶴自難親。定鼎門連嶽，黃河凍過春。憑師將遠意，說似社中人。
送於兢補闕赴京
作者：貫休（唐）

亂離吾道在，不覺到清時。得句下雪嶽，送君登玉墀。冷驚蟬韻斷，涼觸火雲隳。倘遇南來使，無忘問所之。
送鄭準赴舉
作者：貫休（唐）

兩河兵火後，西笑見吾曹。海靜三山出，天空一鶚高。賃居槐拶屋，行卷雪埋袍。他日如相覓，栽桃近海濤。
寄拄杖上王使君
作者：貫休（唐）

拄杖鄰僧與，殊常不可名。一條黳玉重，百兩紫金輕。有乳盤春力，無心合道情。惟宜高處著，將寄謝宣城。
秋望寄王使君
作者：貫休（唐）

靜躡紅蘭徑，憑高曠望時。無端求句苦，永日壑風吹。大月生峰角，殘霞在樹枝。只應劉越石，清嘯正相宜。
送緣有禪師與雷處士入武夷山
作者：貫休（唐）

師與雷居士，尋山道入閩。應將熊耳印，別授武夷君。崖罅仙棺出，江垠毒草分。他年相覓在，莫苦入深雲。
送友生入越投知己
作者：貫休（唐）

才大終難住，東浮景漸暄。知將刖足恨，去擊李膺門。宿霧開花塢，春潮入薴村。預思秋薦後，一鶚出乾坤。
寄烏龍山賈泰處士
作者：貫休（唐）

庭果色如丹，相思夕照殘。雲邊踏燒去，月下把書看。澗水仙居共，窗風漆樹寒。吾君方側席，未可便懷安。
題大安寺通禪師院
作者：貫休（唐）

應行諸嶽遍，象屣半無綱。一法尋常說，此機仍未忘。窗閑藤影老，衲厚瀑痕荒。寄語迷津者，來茲問不妨。
春晚寄盧使君
作者：貫休（唐）

滿郭春如畫，空堂心自澄。禪拋金鼎藥，詩和玉壺冰。白雨飄花盡，晴霞向閣凝。寂寥還得句，因寄柳吳興。
武昌縣與晝公兼寄邑宰
作者：貫休（唐）

小一何人識，騰騰天地間。尋常如一鶴，亦不愛青山。鐵缽年多赤，麻衣帶毳斑。只聞尋五柳，時到月中還。
別東林僧
作者：貫休（唐）

大士宅裡宿，芙蓉龕畔遊。自憐□□在，子莫苦相留。燥葉飄山席，孤雲傍茗甌。裴回不能去，房在好峰頭。
避地寄高蟾
作者：貫休（唐）

荒寺雨微微，空堂獨掩扉。高吟多忤俗，此貌若為饑。旅夢遭鴻喚，家山被賊圍。空餘老萊子，相見獨依依。
懷武夷山禪師
作者：貫休（唐）

萬疊仙山裡，無緣見有緣。紅心蕉繞屋，白額虎同禪。古木苔封菌，深崖乳雜泉。終期還此去，世事只如然。
秋末閒居作
作者：貫休（唐）

幽居山不別，落葉與階平。盡日吟詩坐，無端個病成。徑苔因旱赤，池水入冬清。惟有東峰叟，相尋月下行。
贈許徵君
作者：貫休（唐）

晝公友秦奚，來往踏溪雲。如今又到我，還愛許徵君。落花鳥銜來，永日香氤氳。終期將爾曹，歸去麋鹿群。
秋夜作因懷天臺道者
作者：貫休（唐）

萬事何須問，良時即此時。高秋半夜雨，落葉滿前池。靜怕龍神識，貧從草木欺。平生無限事，只有道人知。
偶作因懷大同道友
作者：貫休（唐）

蠻木葉不落，微吟漳水濱。二毛空有雪，萬事不如人。df水準芳草，山花落淨巾。天童好真伴，何日更相親。
邊上行
作者：貫休（唐）

黑松林外路，風角遠嗈嗈。朔氣生荒堡，秋塵滿病容。豺掊沙底骨，人上月邊烽。休作西行計，西行地漸兇。
江西再逢周璉
作者：貫休（唐）

六七年不見，相逢鬢已蒼。交情終淡薄，詩語更清狂。未得丹霄便，依前四壁荒。但令吾道在，晚達亦何妨。
登鄱陽寺閣
作者：貫休（唐）

寺樓閑縱望，不覺到斜暉。故國在何處，多年未得歸。寒江平楚外，細雨一鴻飛。終斅於陵子，吳山有綠薇。
秋晚野居
作者：貫休（唐）

僻居人不到，吾道本來孤。山色園中有，詩魔象外無。霜禾連島赤，煙草倚橋枯。何必求深隱，門前似畫圖。
酬杜使君見寄
作者：貫休（唐）

軋軋複軋軋，更深門未關。心疼無所得，詩債若為還。露灑一鶴睡，鐘餘永珍閑。慚將此時意，明日寄東山。
湖上作
作者：貫休（唐）

我竟胡為者，嘮嘮但愛吟。身中多病在，湖上住年深。山溜穿苔壁，風鐘度雪林。近來心更苦，誰複是知音。
送僧歸天臺寺
作者：貫休（唐）

天臺四絕寺，歸去見師真。莫折枸杞葉，令他十得嗔。天空聞聖磬，瀑細落花巾。必若雲中老，他時得有鄰。
鄆州溪堂詩
作者：韓愈（唐）

帝奠九廛，有葉有年。有荒不條，河岱之間。及我憲考，公不飲食，以訓以徇。孰饑無食，孰呻孰歎。孰冤不問，吹之喣之，摩手拊之。箴之石之，膊而磔之。凡公四封，公作溪堂。播播流水。淺有蒲蓮，深有葭葦。公以賓燕，既歌以舞，其鼓考考。公在溪堂，公禦琴瑟。公暨賓贊，公在中流，右詩左書。無我斁遺，此邦是庥。
送張道士
作者：韓愈（唐）

大匠無棄材，尋尺各有施。況當營都邑，杞梓用不疑。張侯嵩高來，面有熊豹姿。開口論利害，劍鋒白差差。恨無一尺捶，為國苔羌夷。詣闕三上書，臣非黃冠師。臣有膽與氣，不忍死茅茨。又不媚笑語，不能伴兒嬉。乃著道士服，眾人莫臣知。臣有平賊策，狂童不難治。其言簡且要，陛下幸聽之。天空日月高，下照理不遺。或是章奏繁，裁擇未及斯。寧當不俟報，歸袖風披披。答我事不爾，吾親屬吾思。昨宵夢倚門，手取連環持。今日有書至，又言歸何時。霜天熟柿慄，收拾不可遲。嶺北梁可構，寒魚下清伊。既非公家用，且複還其私。從容進退間，無一不合宜。時有利不利，雖賢欲奚為。但當勵前操，富貴非公誰。
送鄭十校理得洛字
作者：韓愈（唐）

相公倦臺鼎，分正新邑洛。才子富文華，校讎天祿閣。壽觴佳節過，歸騎春衫薄。鳥哢正交加，楊花共紛泊。親交誰不羨，去去翔寥廓。
送陸歙州傪
作者：韓愈（唐）

我衣之華兮，我佩之光。陸君之去兮，誰與翱翔。斂此大惠兮，施於一州。今其去矣，胡不為留。我作此詩，歌於遠道。無疾其驅，天子有詔。
送汴州監軍俱文珍
作者：韓愈（唐）

奉使羌池靜，臨戎汴水安。沖天鵬翅闊，報國劍鋩寒。曉日驅徵騎，春風詠採蘭。誰言臣子道，忠孝兩全難。
《贈崔立之
作者：韓愈（唐）

昔年十日雨，子桑苦寒饑。哀歌坐空室，不怨但自悲。其友名子輿，忽然憂且思。搴裳觸泥水，裹飯往食之。入門相對語，天命良不疑。好事漆園吏，書之存雄詞。千年事已遠，二字情可推。我讀此篇日，正當寒雪時。吾身固已困，吾友複何為。薄粥不足裹，深泥諒難馳。曾無子輿事，空賦子桑詩。
海水
作者：韓愈（唐）

海水非不廣，鄧林豈無枝。風波一蕩薄，魚鳥不可依。海水饒大波，鄧林多驚風。豈無魚與鳥，巨細各不同。海有吞舟鯨，鄧有垂天鵬。苟非鱗羽大，蕩薄不可能。我鱗不盈寸，我羽不盈尺。一木有餘陰，一泉有餘澤。我將辭海水，濯鱗清冷池。我將辭鄧林，刷羽蒙籠枝。海水非愛廣，鄧林非愛枝。風波亦常事，鱗魚自不宜。我鱗日已大，我羽日已修。風波無所苦，還作鯨鵬遊。
贈河陽李大夫
作者：韓愈（唐）

四海失巢穴，兩都困塵埃。感恩由未報，惆悵空一來。裘破氣不暖，馬羸鳴且哀。主人情更重，空使劍鋒摧。
苦寒歌
作者：韓愈（唐）

黃昏苦寒歌，夜半不能休。豈不有陽春，節歲聿其周，填窗塞戶慎勿出，暄風暖景明年日。
芍藥歌
作者：韓愈（唐）

丈人庭中開好花，更無凡木爭春華。翠莖紅蕊天力與，霜刀翦汝天女勞，何事低頭學桃李。嬌痴婢子無靈性，一尊春酒甘若飴，丈人此樂無人知。花前醉倒歌者誰，
《贈徐州族侄
作者：韓愈（唐）

我年十八九，壯氣起胸中。作書獻雲闕，辭家逐秋蓬。歲時易遷次，身命多厄窮。一名雖雲就，片祿不足充。今者複何事，卑棲寄徐戎。蕭條資用盡，濩落門巷空。朝眠未能起，遠懷方鬱悰。擊門者誰子，問言乃吾宗。自雲有奇術，探妙知天工。既往悵何及，將來喜還通。期我語非佞，當為佐時雍。
嘲鼾睡
作者：韓愈（唐）

澹師晝睡時，聲氣一何猥。頑飆吹肥脂，坑穀相嵬磊。雄哮乍咽絕，每發壯益倍。有如阿鼻屍，長喚忍眾罪。馬牛驚不食，百鬼聚相待。木枕十字裂，鏡面生痱癗。鐵佛聞皺眉，石人戰搖腿。孰雲天地仁，吾欲責真宰。幽尋蝨搜耳，猛作濤翻海。太陽不忍明，飛禦皆惰怠。乍如彭與黥，呼冤受菹醢。又如圈中虎，號瘡兼吼餒。雖令伶倫吹，苦韻難可改。雖令巫咸招，魂爽難複在。何山有靈藥，療此願與採。澹公坐臥時，長睡無不穩。吾嘗聞其聲，深慮五藏損。黃河弄濆薄，梗澀連拙鯀。南帝初奮槌，鑿竅洩混沌。迥然忽長引，萬丈不可忖。謂言絕於斯，繼出方袞袞。幽幽寸喉中，草木森苯mH。盜賊雖狡獪，亡魂敢窺閫。鴻蒙總合雜，詭譎騁戾很。乍如鬥呶呶，忽若怨懇懇。賦形苦不同，無路尋根本。何能堙其源，惟有土一畚。
晝月
作者：韓愈（唐）

玉碗不磨著泥土，青天孔出白石補。兔入臼藏蛙縮肚，
贈張徐州莫辭酒
作者：韓愈（唐）

莫辭酒，此會固難同。請看女工機上帛，半作軍人旗上紅。莫辭酒，誰為君王之爪牙？春雷三月不作響，
辭唱歌
作者：韓愈（唐）

抑逼教唱歌，不解看豔詞。坐中把酒人，豈有歡樂姿。幸有伶者婦，腰身如柳枝。但令送君酒，如醉如憨痴。聲自肉中出，使人能逶隨。複遣慳吝者，贈金不皺眉。豈有長直夫，喉中聲雌雌。君心豈無恥，君豈是女兒。君教發直言，大聲無休時。君教哭古恨，不肯複吞悲。乍可阻君意，豔歌難可為。
知音者誠希
作者：韓愈（唐）

知音者誠希，念子不能別。行行天未曉，攜酒踏明月。
同竇、韋尋劉尊師不遇
作者：韓愈（唐）

秦客何年駐，仙源此地深。還隨躡鳧騎，來訪馭風襟。院閉青霞入，松高老鶴尋。猶疑隱形坐，敢起竊桃心。
春雪
作者：韓愈（唐）

片片驅鴻急，紛紛逐吹斜。到江還作水，著樹漸成花。越喜飛排瘴，胡愁厚蓋砂。兼雲封洞口，助月照天涯。暝見迷巢鳥，朝逢失轍車。呈豐盡相賀，寧止力耕家。
酬藍田崔丞立之詠雪見寄
作者：韓愈（唐）

京城數尺雪，寒氣倍常年。泯泯都無地，茫茫豈是天。崩奔驚亂射，揮霍訝相纏。不覺侵堂陛，方應折屋椽。出門愁落道，上馬恐平韉。朝鼓矜淩起，山齋酩酊眠。吾方嗟此役，君乃詠其妍。冰玉清顏隔，波濤盛句傳。朝飧思共飯，夜宿憶同氈。舉目無非白，雄文乃獨玄。
潭州泊船呈諸公
作者：韓愈（唐）

夜寒眠半覺，鼓笛鬧嘈嘈。暗浪舂樓堞，驚風破竹篙。主人看使範，客子讀離騷。聞道松醪賤，何須吝錯刀。
飲城南道邊古墓上逢中丞過贈禮部衛員外少室張道士
作者：韓愈（唐）

偶上城南土骨堆，共傾春酒三五杯。為逢桃樹相料理，不覺中丞喝道來。
池上絮
作者：韓愈（唐）

池上無風有落暉，楊花晴後自飛飛。為將纖質淩清鏡，濕卻無窮不得歸。
《贈賈島
作者：韓愈（唐）

孟郊死葬北邙山，從此風雲得暫閑。天恐文章渾斷絕，更生賈島著人間。
贈譯經僧
作者：韓愈（唐）

萬裡休言道路賒，有誰教汝度流沙。只今中國方多事，不用無端更亂華。
七年初到洛陽寓居宣教裡時已春暮而四老俱在洛中分司
作者：李紳（唐）

青莎滿地無三徑，白髮緣頭忝四人。官職謬齊商嶺客，惟有門人憐鈍拙，勸教沈醉洛陽春。
初秋忽奉詔除浙東觀察使檢校右貂
作者：李紳（唐）

龍樓寄引簪裾客，鳳闕陪趨朔望朝。疏受杜門期脫屣，飛詔寵榮歡裡舍，豈徒斑白與垂髫。
憶至鞏縣河宿待家累追懷
作者：李紳（唐）

鞏樹翻紅秋日斜，水分伊洛照餘霞。弓開後騎低初月，今來憶事涼風晚，煙浦空悲黃菊花。
宿揚州
作者：李紳（唐）

江橫渡闊煙波晚，潮過金陵落葉秋。嘹唳塞鴻經楚澤，今日市朝風俗變，不須開口問迷樓。
憶被牛相留醉州中時無他賓牛公夜出真珠輩數人
作者：李紳（唐）

嚴城畫角三聲閉，清宴金樽一夕同。銀燭坐隅聽子夜，淮海一從雲雨散，杳然俱是夢魂中。
早渡揚子江
作者：李紳（唐）

日沖海浪翻銀屋，江轉秋波走雪山。青嶂迥開蹲虎戍，焚卻戍船無戰伐，使知風教被烏蠻。
憶過潤州
作者：李紳（唐）

昔年從宦干戈地，黃綬青春一魯儒。弓犯控弦招武旅，談笑謝金何所愧，不為偷買用兵符。
憶登棲霞寺峰
作者：李紳（唐）

香印煙火息，法堂鐘磬餘。紗燈耿晨焰，釋子安禪居。林葉脫紅影，竹煙含綺疏。星珠錯落耀，月宇參差虛。顧眺匪恣適，曠襟懷卷舒。江海淼清蕩，丘陵何所如。滔滔可問津，耕者非長沮。茅嶺感仙客，蕭園成古墟。移步下碧峰，涉澗更躊躇。烏噪啄秋果，翠驚銜素魚。回塘彩鷁來，落景標林箊。漾漾棹翻月，蕭蕭風襲裾。勞歌起舊思，戚歎竟難攄。卻數共遊者，凋落非裡閭。
憶萬歲樓望金山
作者：李紳（唐）

樓高雉堞千師壘，峰拔驚波萬壑攢。山絕地維消虎踞，長對碧波臨古渡，幾經風月與悲歡。
過梅裡七首家於無錫四十載今敝廬數堵猶存今列題於後：上家山
作者：李紳（唐）

上家山，家山依舊好。昔去松桂長，今來容須老。上家山，臨古道。高低入雲樹，蕪沒連天草。草色綠萋萋，
過梅裡七首家於無錫四十載今敝廬數堵猶存今列題於後：憶東郭居
作者：李紳（唐）

昔餘過稚齒，從師昧知奧。徒懷利物心，不獲藏身寶。曳婁一縫掖，出處勞昏早。醒醉迷啜哺，衣裳辨顛倒。忠誠貫白日，直已憑蒼昊。捲舌墮讒諛，驚波息行潦。衰禽識舊木，疲馬知歸道。楊柳長庭柯，蘭荃覆階草。旌旄光裡舍，騎服歡妻嫂。綠鬢絕新知，蒼須稀舊老。冠緌身忝貴，齋沐心常禱。笙磬諒諧和，庭除還灑掃。棲遲還竹巷，物役浸江島。倏忽變星霜，悲傷滿衷抱。
過梅裡七首家於無錫四十載今敝廬數堵猶存今列題於後：憶題惠山寺書堂
作者：李紳（唐）

故山一別光陰改，秋露清風歲月多。松下壯心年少去，惟有此身長是客，又驅旌旆寄煙波。
過梅裡七首家於無錫四十載今敝廬數堵猶存今列題於後：憶西湖雙鸂鶒
作者：李紳（唐）

雙鸂鶒，錦毛斕斑長比翼。戲繞蓮叢回錦臆，雲間上下同棲息，不作驚禽遠相憶。東家少婦機中語，五裡裴回竟何補。
過梅裡七首家於無錫四十載今敝廬數堵猶存今列題於後：早梅橋
作者：李紳（唐）

早梅花，滿枝發。東風報春春未徹，紫萼迎風玉珠裂。楊柳未黃鶯結舌，委素飄香照新月。橋邊一樹傷離別，
過梅裡七首家於無錫四十載今敝廬數堵猶存今列題於後：翡翠塢
作者：李紳（唐）

翡翠飛飛繞蓮塢，一啄嘉魚一鳴舞。蓮莖觸散蓮葉欹，直上層空翠影高，還向雲間雙比翼。彈射莫及弋不得，
過梅裡七首家於無錫四十載今敝廬數堵猶存今列題於後：憶放鶴
作者：李紳（唐）

羽毛似雪無瑕點，顧影秋池舞白雲。閑整素儀三島近，淩勵坐看空碧外，更憐鳧鷺老江濆。
過吳門二十四韻
作者：李紳（唐）

煙水吳都郭，閶門架碧流。綠楊深淺巷，青翰往來舟。朱戶千家室，丹楹百處樓。水光搖極浦，草色辨長洲。憶作麻衣翠，曾為旅棹遊。放歌隨楚老，清宴奉諸侯。花寺聽鶯入，春湖看雁留。裡吟傳綺唱，鄉語認歈謳。橋轉攢虹飲，波通鬥鷁浮。竹扉梅圃靜，水巷橘園幽。縫堵荒麋苑，穿巖破虎丘。舊風猶越鼓，餘俗尚吳鉤。故館曾閑訪，遺基亦遍搜。吹臺山木盡，香徑佛宮秋。帳殿菰蒲掩，雲房露霧收。薴蘿妖覆滅，荊棘鬼包羞。風月俄黃綬，經過半白頭。重來冠蓋客，非複別離愁。候火分通陌，前旌駐外郵。水風搖彩旆，堤柳引鳴騶。問吏兒孫隔，呼名禮敬修。顧瞻殊宿昔，語默過悲憂。義感心空在，容衰日易偷。還持滄海詔，從此布皇猷。
杭州天竺靈隱二寺頃歲亦布衣一遊及赴鎮會稽不敢以登臨自適竟不復到寺寺多猿猱謂之孫團彌長其類因追思為詩二首
作者：李紳（唐）

翠巖幽谷高低寺，十裡松風碧嶂連。開盡春花芳草澗，時有猿猱擾鐘磬，老僧無複得安禪。人煙不隔江城近，水石雖清海氣深。波動只觀羅剎相，近日尤聞重雕飾，世人遙禮二檀林。
渡西陵十六韻
作者：李紳（唐）

雨送奔濤遠，風收駭浪平。截流張旆影，分岸走鼙聲。獸逐銜波湧，龜艨噴棹輕。海門凝霧暗，江渚濕雲橫。雁翼看舟子，魚鱗辨水營。騎交遮戍合，戈簇擁沙明。謬履千夫長，將詢百吏情。下車佔黍稷，冬雨害粢盛。望禱依前聖，垂休冀厚生。半江猶慘澹，全野已澄清。愛景三辰朗，祥農萬庾盈。浦程通曲嶼，海色媚重城。弓日鞬櫜動，旗風虎豹爭。及郊揮白羽，入裡卷紅旌。愷悌思陳力，端莊冀表誠。臨人與安俗，非止奉師貞。
新樓詩二十首：新樓
作者：李紳（唐）

戎容罷引旌旗卷，朱戶褰開雉堞高。山聳翠微連郡閣，惆悵桂枝零落促，莫思方朔種仙桃。
新樓詩二十首：海榴亭
作者：李紳（唐）

海榴亭早開繁蕊，光照晴霞破碧煙。高近紫霄疑菡萏，搖落舊叢雲水隔，不堪行坐數流年。
新樓詩二十首：望海亭
作者：李紳（唐）

烏盈兔缺天涯迥，鶴背松梢拂檻低。湖鏡坐隅看匣滿，蕭索感心俱是夢，九天應共草萋萋。
新樓詩二十首：杜鵑樓
作者：李紳（唐）

杜鵑如火千房拆，丹檻低看晚景中。繁豔向人啼宿露，惟有此花隨越鳥，一聲啼處滿山紅。
新樓詩二十首：滿桂樓
作者：李紳（唐）

為憐湖水通宵望，不學樊楊卻月樓。惟待素規澄滿鏡，蕭瑟曉風聞木落，此時何異洞庭秋。
新樓詩二十首：東武亭
作者：李紳（唐）

綠波春水湖光滿，丹檻連楹碧嶂遙。蘭鷁對飛漁棹急，鼉鼓若雷爭勝負，柳堤花岸萬人招。
新樓詩二十首：龍宮寺
作者：李紳（唐）

銀地溪邊遇衲師，笑將花宇指潛知。定觀玄度生前事，好令滄海龍宮子，長護金人舊浴池。
新樓詩二十首：禹廟
作者：李紳（唐）

削平水土窮滄海，畚鍤東南盡會稽。山擁翠屏朝玉帛，清廟萬年長血食，始知明德與天齊。
新樓詩二十首：晏安寺
作者：李紳（唐）

寺深松桂無塵事，地接荒郊帶夕陽。啼鳥歇時山寂寂，丘壟漸平邊茂草，九原何處不心傷。
新樓詩二十首：龜山
作者：李紳（唐）

一峰凝黛當明鏡，十仞喬松倚翠屏。秋月滿時侵兔魄，不學大蛟憑水怪，等閒雪雨害生靈。
新樓詩二十首：重臺蓮
作者：李紳（唐）

綠荷舒捲涼風曉，紅萼開縈紫菂重。遊女漢皋爭笑臉，終恐玉京仙子識，卻將歸種碧池峰。
新樓詩二十首：橘園
作者：李紳（唐）

江城霧斂輕霜早，園橘千株欲變金。朱實摘時天路近，憐爾結根能自保，不隨寒暑換貞心。
新樓詩二十首：寒林寺
作者：李紳（唐）

最深城郭在人煙，疑借壺中到梵天。巖樹桂花開月殿，應是法宮傳覺路，使無煩惱見青蓮。
新樓詩二十首：北樓櫻桃花
作者：李紳（唐）

開花佔得春光早，雪綴雲裝萬萼輕。凝豔拆時初照日，多事東風入閨闥，盡飄芳思委江城。
新樓詩二十首：城上薔薇
作者：李紳（唐）

薔薇繁豔滿城陰，爛熳開紅次第深。新蕊度香翻宿蝶，風月寂寥思往事，暮春空賦白頭吟。
新樓詩二十首：南庭竹
作者：李紳（唐）

東南舊美淩霜操，五月凝陰入坐寒。煙惹翠梢含玉露，知爾結根香實在，鳳凰終擬下雲端。
新樓詩二十首：琪樹
作者：李紳（唐）

石橋峰上棲玄鶴，碧闕巖邊蔭羽人。冰葉萬條垂碧實，徒使茯苓成琥珀，不為松老化龍鱗。
新樓詩二十首：海棠
作者：李紳（唐）

海邊佳樹生奇彩，知是仙山取得栽。瓊蕊籍中聞閬苑，寄語春園百花道，莫爭顏色泛金盃。
新樓詩二十首：水寺
作者：李紳（唐）

煙波野寺經過處，水國蒼茫夢想中。雲散浦間江月迥，聞道化城方便喻，只應從此到龍宮。
新樓詩二十首：靈汜橋
作者：李紳（唐）

靈汜橋邊多感傷，分明湖派繞回塘。岸花前後聞幽鳥，何須化鶴歸華表，卻數凋零念越鄉。
若耶溪
作者：李紳（唐）

嵐光花影繞山陰，山轉花稀到碧潯。傾國美人妖豔遠，應是蛟龍長不去，若耶秋水尚沉沉。
登禹廟回降雪五言二十韻
作者：李紳（唐）

金奏雲壇畢，同雲拂雪來。玉田千畝合，瓊室萬家開。湖暗冰封鏡，山明樹變梅。裂繒分井陌，連璧混樓臺。麻引詩人興，鹽牽謝女才。細疑歌響盡，旅作舞腰回。著水鵝毛失，鋪松鶴羽摧。半崖雲掩映，當砌月裴回。遇物纖能狀，隨方巧若裁。玉花全綴萼，珠蚌盡呈胎。志士書頻照，鮫人杼正催。妒妝淩粉匣，欺酒上瓊杯。海使迷奔轍，江濤認暗雷。疾飄風作馭，輕集霰為媒。劍客休矜利，農師正念摧。瑞彰知有感，靈貺表無災。堯曆佔新慶，虞階想舊陪。粉凝鶯閣下，銀結鳳池隈。雞樹花驚笑，龍池絮欲猜。勞歌會稽守，遙祝永康哉。
題法華寺五言二十韻
作者：李紳（唐）

花界無生地，慈宮有相天。化娥騰寶像，留影閟金仙。殿湧全身塔，池開半月泉。十峰排碧落，雙澗合清漣。藥草經行遍，香燈次第燃。戒珠高臘護，心印祖僧傳。瓶識先羅漢，衣存舊福田。幻身觀火宅，昏眼照青蓮。住覺超真境，依遊渡法船。化城珠百億，靈跡冠三千。蕭壁將沈影，梁薪尚綴煙。色塵知有數，劫燼豈無年。龍噴疑通海，鯨吞想漏川。磬疏聞啟梵，鐘息見安禪。指喻三車覺，開迷五陰纏。教通方便入，心達是非詮。貝葉千花藏，檀林萬寶篇。坐嚴獅子迅，幢飾網珠懸。極樂知無礙，分明應有緣。還將意功德，留偈法王前。
送人遊塞
作者：王建（唐）

初晴天墮絲，晚色上春枝。城下路分處，邊頭人去時。停車數行日，勸酒問回期。亦是茫茫客，還從此別離。
塞上逢故人
作者：王建（唐）

百戰一身在，相逢白髮生。何時得鄉信，每日算歸程。走馬登寒壟，驅羊入廢城。羌笳三兩曲，人醉海西營。
南中
作者：王建（唐）

天南多鳥聲，州縣半無城。野市依蠻姓，山村逐水名。瘴煙沙上起，陰火雨中生。獨有求珠客，年年入海行。
汴路水驛
作者：王建（唐）

晚泊水邊驛，柳塘初起風。蛙鳴蒲葉下，魚入稻花中。去舍已雲遠，問程猶向東。近來多怨別，不與少年同。
淮南使回留別竇侍禦
作者：王建（唐）

戀戀春恨結，綿綿淮草深。病身愁至夜，遠道畏逢陰。忽逐酒杯會，暫同風景心。從今一分散，還是曉枝禽。
汴路即事
作者：王建（唐）

千里河煙直，青槐夾岸長。天涯同此路，人語各殊方。草市迎江貨，津橋稅海商。回看故宮柳，憔悴不成行。
山居
作者：王建（唐）

屋在瀑泉西，茅簷下有溪。閉門留野鹿，分食養山雞。桂熟長收子，蘭生不作畦。初開洞中路，深處轉松梯。
醉後憶山中故人
作者：王建（唐）

花開草複秋，雲水自悠悠。因醉暫無事，在山難免愁。遇晴須看月，鬥健且登樓。暗想山中伴，如今盡白頭。
送流人
作者：王建（唐）

見說長沙去，無親亦共愁。陰雲鬼門夜，寒雨瘴江秋。水國山魈引，蠻鄉洞主留。漸看歸處遠，垂白住炎州。
貧居
作者：王建（唐）

眼底貧家計，多時總莫嫌。蠹生騰藥紙，字暗換書簽。避雨拾黃葉，遮風下黑簾。近來身不健，時就六壬佔。
過趙居士擬置草堂處所
作者：王建（唐）

休師竹林北，空可兩三間。雖愛獨居好，終來相伴閑。猶嫌近前樹，為礙看南山。的有深耕處，春初須早還。
新開望山處
作者：王建（唐）

新開望山處，今朝減病眠。應移千里道，猶自數峰偏。故欲遮春巷，還來繞暮天。老夫行步弱，免到寺門前。
題東華觀
作者：王建（唐）

路盡煙水外，院門題上清。鶴雛靈解語，瓊葉軟無聲。白髮道心熟，黃衣仙骨輕。寂寥虛境裡，何處覓長生。
飯僧
作者：王建（唐）

別屋炊香飯，燻辛不入家。溫泉調葛面，淨手摘藤花。蒲鮓除青葉，芹齏帶紫芽。願師常伴食，消氣有薑茶。
照鏡
作者：王建（唐）

忽自見憔悴，壯年人亦疑。發緣多病落，力為不行衰。暖手揉雙目，看圖引四肢。老來真愛道，所恨覺還遲。
歸昭應留別城中
作者：王建（唐）

喜得近京城，官卑意亦榮。並床歡未定，離室思還生。計拙偷閒住，經過買日行。如無自來分，一驛是遙程。
答寄芙蓉冠子
作者：王建（唐）

一學芙蓉葉，初開映水幽。雖經小兒手，不稱老夫頭。枕上眠常戴，風前醉恐柔。明年有閨閣，此樣必難求。
長安春遊
作者：王建（唐）

騎馬傍閑坊，新衣著雨香。桃花紅粉醉，柳樹白雲狂。不覺愁春去，何曾得日長。牡丹相次發，城裡又須忙。
冬夜感懷
作者：王建（唐）

晚年恩愛少，耳目靜於僧。竟夜不聞語，空房唯有燈。氣噓寒被濕，霜入破窗凝。斷得人間事，長如此亦能。
初到昭應呈同僚
作者：王建（唐）

白髮初為吏，有慚年少郎。自知身上拙，不稱世間忙。秋雨懸牆綠，暮山宮樹黃。同官若容許，長借老僧房。
縣丞廳即事
作者：王建（唐）

宮殿半山上，人家高下居。古廳眠受魘，老吏語多虛。雨水洗荒竹，溪沙填廢渠。聖朝收外府，皆自九天除。
閒居即事
作者：王建（唐）

老病貪光景，尋常不下簾。妻愁耽酒僻，人怪考詩嚴。小婢偷紅紙，嬌兒弄白髯。有時看舊卷，未免意中嫌。
林居
作者：王建（唐）

荒林四面通，門在野田中。頑僕長如客，貧居未勝蓬。舊綿衣不暖，新草屋多風。唯去山南近，閑親販藥翁。
原上新居十三首
作者：王建（唐）

新佔原頭地，本無山可歸。荒藤生葉晚，老杏著花稀。廚舍近泥灶，家人初飽薇。弟兄今四散，何日更相依。一家榆柳新，四面遠無鄰。人少愁聞病，莊孤幸得貧。耕牛長願飽，樵僕每憐勤。終日憂衣食，何由脫此身。長安無舊識，百里是天涯。寂寞思逢客，荒涼喜見花。訪僧求賤藥，將馬中豪家。查德新蔬菜，朝盤忽覺奢。雞鳴村舍遙，花發亦蕭條。野竹初生筍，溪田未得苗。家貧僮僕瘦，春冷菜蔬焦。甘分長如此，無名在聖朝。春來梨棗盡，啼哭小兒饑。鄰富雞常去，莊貧客漸稀。借牛耕地晚，賣樹納錢遲。牆下當官路，依山補竹籬。自掃一間房，唯鋪獨臥床。野羹溪菜滑，山紙水苔香。陳藥初和白，新經未入黃。近來心力少，休讀養生方。擬作讀經人，空房置淨巾。鎖茶藤篋密，曝藥竹床新。老病應隨業，因緣不離身。焚香向居士，無計出諸塵。移家近住村，貧苦自安存。細問梨果植，遠求花藥根。倩人開廢井，趁犢入新園。長愛當山立，黃昏不閉門。和暖繞林行，新貧足喜聲。掃渠憂竹旱，澆地引蘭生。山客憑栽樹，家僮使入城。門前粉壁上，書著縣官名。住處鐘鼓外，免爭當路橋。身閒時卻困，兒病可來嬌。雞睡日陽暖，蜂狂花豔燒。長安足門戶，疊疊看登朝。近來年紀到，世事總無心。古碣憑人拓，閑詩任客吟。送經還野苑，移石入幽林。谷口春風惡，梨花蓋地深。懶更學諸餘，林中掃地居。膩衣穿不洗，白髮短慵梳。苦相常多淚，勞生自悟虛。閑行人事絕，親故亦無書。住處去山近，傍園麋鹿行。野桑穿井長，荒竹過牆生。新識鄰裡面，未諳村社情。石田無力及，賤賃與人耕。
送李評事使蜀
作者：王建（唐）

勸酒不依巡，明朝萬里人。轉江雲棧細，近驛板橋新。石冷啼猿影，松昏戲鹿塵。少年為客好，況是益州春。
新修道居
作者：王建（唐）

世間無所入，學道處新成。兩面有山色，六時聞磬聲。閑加經遍數，老愛字分明。若得離煩惱，焚香過一生。
贈洪誓師
作者：王建（唐）

老僧真古畫，閑坐語中聽。識病方書聖，諳山草木靈。人來多施藥，願滿不持經。相伴尋溪竹，秋苔襪履青。
題法雲禪院僧
作者：王建（唐）

不剃頭多日，禪來白髮長。合村迎住寺，同學乞修房。覺少持經力，憂無養病糧。上山猶得在，自解衲衣裳。
贈溪翁
作者：王建（唐）

溪田借四鄰，不省解憂身。看日和仙藥，書符救病人。伴僧齋過夏，中酒臥經旬。應得丹砂力，春來黑髮新。
謝李續主簿
作者：王建（唐）

館舍幸相近，因風及病身。一官雖隔水，四韻是同人。衰臥朦朧曉，貧居冷落春。少年無不好，莫恨滿頭塵。
寒食
作者：王建（唐）

田舍清明日，家家出火遲。白衫眠古巷，紅索搭高枝。紗帶生難結，銅釵重欲垂。斬新衣踏盡，還似去年時。
貽小尼師
作者：王建（唐）

新剃青頭髮，生來未掃眉。身輕禮拜穩，心慢記經遲。喚起猶侵曉，催齋已過時。春晴階下立，私地弄花枝。
惜歡
作者：王建（唐）

當歡須且歡，過後買應難。歲去停燈守，花開把火看。狂來欺酒淺，愁盡覺天寬。次第頭皆白，齊年人已殘。
山中惜花
作者：王建（唐）

忽看花漸稀，罪過酒醒時。尋覓風來處，驚張夜落時。遊絲纏故蕊，宿夜守空枝。開取當軒地，年年樹底期。
和武門下傷韋令孔雀
作者：王建（唐）

孤號秋閣陰，韋令在時禽。覓伴海山黑，思鄉橘柚深。舉頭聞舊曲，顧尾惜殘金。憔悴不飛去，重君池上心。
題所賃宅牡丹花
作者：王建（唐）

賃宅得花饒，初開恐是妖。粉光深紫膩，肉色退紅嬌。且願風留著，惟愁日炙燋。可憐零落蕊，收取作香燒。
隱者居
作者：王建（唐）

山人住處高，看日上蟠桃。雪縷青山脈，雲生白鶴毛。朱書護身咒，水噀斷邪刀。何物中長食，胡麻慢火熬。
昭應官舍
作者：王建（唐）

繞廳春草合，知道縣家閑。行見雨遮院，臥看人上山。避風新浴後，請假未醒間。朝客輕卑吏，從他不往還。
送嚴大夫赴桂州
作者：王建（唐）

嶺頭分界候，一半屬湘潭。水驛門旗出，山戀洞主參。辟邪犀角重，解酒荔枝甘。莫歎京華遠，安南更有南。
望行人
作者：王建（唐）

自從江樹秋，日日望江樓。夢見離珠浦，書來在桂州。不同魚比目，終恨水分流。久不開明鏡，多應是白頭。
塞上
作者：王建（唐）

漫漫複淒淒，黃沙暮漸迷。人當故鄉立，馬過舊營嘶。斷雁逢冰磧，回軍佔雪溪。夜來山下哭，應是送降奚。
杜中丞書院新移小竹
作者：王建（唐）

此地本無竹，遠從山寺移。經年求養法，隔日記澆時。嫩綠卷新葉，殘黃收故枝。色經寒不動，聲與靜相宜。愛護出常數，稀稠看自知。貧來緣未有，客散獨行遲。
同於汝錫賞白牡丹
作者：王建（唐）

曉日花初吐，春寒白未凝。月光裁不得，蘇合點難勝。柔膩於雲葉，新鮮掩鶴膺。統心黃倒暈，側莖紫重稜。乍斂看如睡，初開問欲應。並香幽蕙死，比豔美人憎。價數千金貴，形相兩眼疼。自知顏色好，愁被彩光淩。
送吳郎中赴忠州
作者：王建（唐）

西臺複南省，清白上天知。家每因窮散，官多為直移。遙邊過驛近，買藥出城遲。朝野憑人別，親情伴酒悲。故園愁去後，白髮想回時。何處忠州界，山頭卓望旗。
照鏡
作者：王建（唐）

終日自纏繞，此身無適緣。萬愁生旅夜，百病湊衰年。少睡憎明屋，慵行待暖天。癢頭梳有蝨，風耳炙聞蟬。搖白方多錯，回金法不全。家貧何所戀，時在老僧邊。
秋日送杜虔州
作者：王建（唐）

憶得宿新宅，別來餘蕙香。初聞守郡遠，一日臥空床。野驛煙火濕，路人訊息狂。山樓添鼓角，村柵立旗槍。晚渚露荷敗，早衙風桂涼。謝家章句出，江月少輝光。
送鄭權尚書南海
作者：王建（唐）

七郡雙旌貴，人皆不憶回。戍頭龍腦鋪，關口象牙堆。敕設燻爐出，蠻辭咒節開。市喧山賊破，金賤海船來。白氎家家織，紅蕉處處栽。已將身報國，莫起望鄉臺。
題別遺愛草堂兼呈李十使君
作者：王建（唐）

曾住爐峰下，書堂對藥臺。斬新蘿徑合，依舊竹窗開。砌水親看決，池荷手自栽。五年方暫至，一宿又須回。縱未長歸得，猶勝不到來。君家白鹿洞，聞道亦生苔。
賞牡丹
作者：王建（唐）

此花名價別，開豔益皇都。香遍苓菱死，紅燒躑躅枯。軟光籠細脈，妖色暖鮮膚。滿蕊攢黃粉，含稜縷絳蘇。好和燻禦服，堪畫入宮圖。晚態愁新婦，殘妝望病夫。教人知個數，留客賞斯須。一夜輕風起，千金買亦無。
變行路難
作者：王昌齡（唐）

向晚橫吹悲，風動馬嘶合。前驅引旗節，千里陣雲匝。單於下陰山，砂礫空颯颯。封侯取一戰，豈複念閨閣。
塞下曲四首
作者：王昌齡（唐）

蟬鳴空桑林，八月蕭關道。出塞入塞寒，處處黃蘆草。從來幽並客，皆共塵沙老。莫學遊俠兒，矜誇紫騮好。飲馬渡秋水，水寒風似刀。平沙日未沒，黯黯見臨洮。昔日長城戰，鹹言意氣高。黃塵足今古，白骨亂蓬蒿。奉詔甘泉宮，總徵天下兵。朝廷備禮出，郡國豫郊迎。紛紛幾萬人，去者無全生。臣願節宮廄，分以賜邊城。邊頭何慘慘，已葬霍將軍。部曲皆相吊，燕南代北聞。功勳多被黜，兵馬亦尋分。更遣黃龍戍，唯當哭塞雲。
塞上曲
作者：王昌齡（唐）

秋風夜渡河，吹卻雁門桑。遙見胡地獵，韝馬宿嚴霜。五道分兵去，孤軍百戰場。功多翻下獄，士卒但心傷。
從軍行二首
作者：王昌齡（唐）

向夕臨大荒，朔風軫歸慮。平沙萬裡餘，飛鳥宿何處。虜騎獵長原，翩翩傍河去。邊聲搖白草，海氣生黃霧。百戰苦風塵，十年履霜露。雖投定遠筆，未坐將軍樹。早知行路難，悔不理章句。秋草馬蹄輕，角弓持弦急。去為龍城戰，正值胡兵襲。軍氣橫大荒，戰酣日將入。長風金鼓動，白露鐵衣濕。四起愁邊聲，南庭時佇立。斷蓬孤自轉，寒雁飛相及。萬裡雲沙漲，平原冰霰澀。惟聞漢使還，獨向刀環泣。
少年行二首
作者：王昌齡（唐）

西陵俠少年，送客短長亭。青槐夾兩道，白馬如流星。聞道羽書急，單於寇井陘。氣高輕赴難，誰顧燕山銘。走馬遠相尋，西樓下夕陰。結交期一劍，留意贈千金。高閣歌聲遠，重門柳色深。夜闌須盡飲，莫負百年心。
長歌行
作者：王昌齡（唐）

曠野饒悲風，颼颼黃蒿草。系馬倚白楊，誰知我懷抱。所是同袍者，相逢盡衰老。北登漢家陵，南望長安道。下有枯樹根，上有鼯鼠窠。高皇子孫盡，千載無人過。寶玉頻發掘，精靈其奈何。人生須達命，有酒且長歌。
悲哉行
作者：王昌齡（唐）

勿聽白頭吟，人間易憂怨。若非滄浪子，安得從所願。北上太行山，臨風閱吹萬。長雲數千里，倏忽還膚寸。觀其微滅時，精意莫能論。百年不容息，是處生意蔓。始悟海上人，辭君永飛遁。
古意
作者：王昌齡（唐）

桃花四面發，桃葉一枝開。欲暮黃鸝囀，傷心玉鏡臺。清箏嚮明月，半夜春風來。
放歌行
作者：王昌齡（唐）

南渡洛陽津，西望十二樓。明堂坐天子，月朔朝諸侯。清樂動千門，皇風被九州。慶雲從東來，泱漭抱日流。昇平貴論道，文墨將何求。有詔徵草澤，微誠將獻謀。冠冕如星羅，拜揖曹與周。望塵非吾事，入賦且遲留。幸蒙國士識，因脫負薪裘。今者放歌行，以慰梁甫愁。但營數鬥祿，奉養每豐羞。若得金膏遂，飛雲亦可儔。
《越女
作者：王昌齡（唐）

越女作桂舟，還將桂為楫。湖上水渺漫，清江不可涉。摘取芙蓉花，莫摘芙蓉葉。將歸問夫婿，顏色何如妾。
鄭縣宿陶太公館中贈馮六元二
作者：王昌齡（唐）

儒有輕王侯，脫略當世務。本家藍田下，非為漁弋故。無何困躬耕，且欲馳永路。幽居與君近，出穀同所騖。昨日辭石門，五年變秋露。雲龍未相感，幹謁亦已屢。子為黃綬羈，餘忝蓬山顧。京門望西嶽，百里見郊樹。飛雨祠上來，靄然關中暮。驅車鄭城宿，秉燭論往素。山月出華陰，開此河渚霧。清光比故人，豁達展心晤。馮公尚戢翼，元子仍局步。拂衣易為高，淪跡難有趣。張範善終始，吾等豈不慕。罷酒當涼風，屈伸備冥數。
聽彈風入松闋贈楊補闕
作者：王昌齡（唐）

商風入我弦，夜竹深有露。弦悲與林寂，清景不可度。寥落幽居心，颼飀青松樹。松風吹草白，溪水寒日暮。聲意去複還，九變待一顧。空山多雨雪，獨立君始悟。
緱氏尉沈興宗置酒南溪留贈
作者：王昌齡（唐）

林色與溪古，深篁引幽翠。山尊在漁舟，棹月情已醉。始窮清源口，壑絕人境異。春泉滴空崖，萌草拆陰地。久之風榛寂，遠聞樵聲至。海雁時獨飛，永然滄洲意。古時青冥客，滅跡淪一尉。吾子躊躇心，豈其紛埃事。緱峰信所克，濟北餘乃遂。齊物意已會，息肩理猶未。卷舒形性表，脫略賢哲議。仲月期角巾，飯僧嵩陽寺。
為張僓贈閻使臣
作者：王昌齡（唐）

哀哀獻玉人，楚國同悲辛。泣盡繼以血，何由辨其真。賴承琢磨惠，複使光輝新。猶畏讒口疾，棄之如埃塵。
贈史昭
作者：王昌齡（唐）

東林月未升，廓落星與漢。是夕鴻始來，齋中起長歎。懷哉望南浦，眇然夜將半。但有秋水聲，愁使心神亂。握中何為贈，瑤草已衰散。海鱗未化時，各在天一岸。
秋山寄陳讜言
作者：王昌齡（唐）

巖間寒事早，眾山木已黃。北風何蕭蕭，茲夕露為霜。感激未能寐，中宵時慨慷。黃蟲初悲鳴，玄鳥去我梁。獨臥時易晚，離群情更傷。思君若不及，鴻雁今南翔。
出郴山口至疊石灣野人室中寄張十一
作者：王昌齡（唐）

櫧楠無冬春，柯葉連峰稠。陰壁下蒼黑，煙含清江樓。景開獨沿曳，響答隨興酬。旦夕望吾友，如何迅孤舟。疊沙積為崗，崩剝雨露幽。石脈盡橫亙，潛潭何時流。既見萬古色，頗盡一物由。永與世人遠，氣還草木收。盈縮理無餘，今往何必憂。郴土群山高，耆老如中州。孰雲議舛降，豈是娛宦遊。陰火昔所伏，丹砂將爾謀。昨臨蘇耽井，複向衡陽求。同疚來相依，脫身當有籌。數月乃離居，風湍成阻修。野人善竹器，童子能溪謳。寒月波蕩漾，羈鴻去悠悠。
宿灞上寄侍禦璵弟
作者：王昌齡（唐）

獨飲灞上亭，寒山青門外。長雲驟落日，桑棗寂已晦。古人驅馳者，宿此凡幾代。佐邑由東南，豈不知進退。吾宗秉全璞，楚得璆琳最。茅山就一徵，柏署起三載。道契非物理，神交無留礙。知我滄溟心，脫略腐儒輩。孟冬鑾輿出，陽穀群臣會。半夜馳道喧，五侯擁軒蓋。是時燕齊客，獻術蓬瀛內。甚悅我皇心，得與王母對。賤臣欲幹謁，稽首期殞碎。哲弟感我情，問易窮否泰。良馬足尚踠，寶刀光未淬。昨聞羽書飛，兵氣連朔塞。諸將多失律，廟堂始追悔。安能召書生，願得論要害。戎夷非草木，侵逐使狼狽。雖有屠城功，亦有降虜輩。兵糧如山積，恩澤如雨霈。羸卒不可興，磧地無足愛。若用匹夫策，坐令軍圍潰。不費黃金資，甯求白璧賚。明主憂既遠，邊事亦可大。荷寵務推誠，離言深慷慨。霜搖直指草，燭引明光佩。公論日夕阻，朝廷蹉跎會。孤城海門月，萬裡流光帶。不應百尺松，空老鐘山靄。
次汝中寄河南陳贊府
作者：王昌齡（唐）

汝山方聯延，伊水才明滅。遙見入楚雲，又此空館月。紛然馳夢想，不謂遠離別。京邑多歡娛，衡湘暫沿越。明湖春草遍，秋桂白花發。豈惟長思君，日夕在魏闕。
同從弟銷南齋玩月憶山陰崔少府
作者：王昌齡（唐）

高臥南齋時，開帷月初吐。清輝淡水木，演漾在窗戶。苒苒幾盈虛，澄澄變今古。美人清江畔，是夜越吟苦。千里其如何，微風吹蘭杜。
代扶風主人答
作者：王昌齡（唐）

殺氣凝不流，風悲日彩寒。浮埃起四遠，遊子彌不歡。依然宿扶風，沽酒聊自寬。寸心亦未理，長鋏誰能彈。主人就我飲，對我還慨歎。便泣數行淚，因歌行路難。十五役邊地，三回討樓蘭。連年不解甲，積日無所餐。將軍降匈奴，國使沒桑幹。去時三十萬，獨自還長安。不信沙場苦，君看刀箭瘢。鄉親悉零落，塚墓亦摧殘。仰攀青松枝，慟絕傷心肝。禽獸悲不去，路傍誰忍看。幸逢休明代，寰宇靜波瀾。老馬思伏櫪，長鳴力已殫。少年與運會，何事發悲端。天子初封禪，賢良刷羽翰。三邊悉如此，否泰亦須觀。
酬鴻臚裴主簿雨後北樓見贈
作者：王昌齡（唐）

暮霞照新晴，歸雲猶相逐。有懷晨昏暇，想見登眺目。問禮侍彤襜，題詩訪茅屋。高樓多古今，陳事滿陵穀。地久微子封，臺餘孝王築。裴回顧霄漢，豁達俯川陸。遠水對孤城，長天向喬木。公門何清靜，列戟森已肅。不歎攜手稀，常思著鞭速。終當拂羽翰，輕舉隨鴻鵠。
送任五之桂林
作者：王昌齡（唐）

楚客醉孤舟，越水將引棹。山為兩鄉別，月帶千里貌。羈譴同繒綸，僻幽聞虎豹。桂林寒色在，苦節知所效。
山中別龐十
作者：王昌齡（唐）

幽娟松筱徑，月出寒蟬鳴。散發臥其下，誰知孤隱情。吟時白雲合，釣處玄潭清。瓊樹方杳靄，鳳兮保其貞。
留別伊闕張少府郭大都尉
作者：王昌齡（唐）

遷客就一醉，主人空金罍。江湖青山底，欲去仍裴回。郭侯未相識，策馬伊川來。把手相勸勉，不應老塵埃。孟陽逢山舊，仙館留清才。日晚勸趣別，風長雲逐開。幸隨板輿遠，負譴何憂哉。唯有仗忠信，音書報雲雷。
送韋十二兵曹
作者：王昌齡（唐）

縣職如長纓，終日檢我身。平明趨郡府，不得展故人。故人念江湖，富貴如埃塵。跡在戎府掾，心遊天臺春。獨立浦邊鶴，白雲長相親。南風忽至吳，分散還入秦。寒夜天光白，海淨月色真。對坐論歲暮，弦悲豈無因。平生馳驅分，非謂杯酒仁。出處兩不合，忠貞何由伸。看君孤舟去，且欲歌垂綸。
東京府縣諸公與綦毋潛李頎相送至白馬寺宿
作者：王昌齡（唐）

鞍馬上東門，裴回入孤舟。賢豪相追送，即棹千里流。赤岸落日在，空波微煙收。薄宦忘機括，醉來即淹留。月明見古寺，林外登高樓。南風開長廊，夏夜如涼秋。江月照吳縣，西歸夢中游。
送東林廉上人歸廬山
作者：王昌齡（唐）

石溪流已亂，苔徑人漸微。日暮東林下，山僧還獨歸。昔為廬峰意，況與遠公違。道性深寂寞，世情多是非。會尋名山去，豈複望清輝。
留別武陵袁丞
作者：王昌齡（唐）

皇恩暫遷謫，待罪逢知己。從此武陵溪，孤舟二千里。桃花遺古岸，金澗流春水。誰識馬將軍，忠貞抱生死。
別劉諝
作者：王昌齡（唐）

天地寒更雨，蒼茫楚城陰。一尊廣陵酒，十載衡陽心。倚仗不可料，悲歡豈易尋。相逢成遠別，後會何如今。身在江海上，雲連京國深。行當務功業，策馬何駸駸。
嶽陽別李十七越賓
作者：王昌齡（唐）

相逢楚水寒，舟在洞庭驛。具陳江波事，不異淪棄跡。杉上秋雨聲，悲切蒹葭夕。彈琴收餘響，來送千里客。平明孤帆心，歲晚濟代策。時在身未充，瀟湘不盈畫。湖小洲渚聯，澹淡煙景碧。魚鱉自有性，龜龍無能易。譴黜同所安，風土任所適。閉門觀玄化，攜手遺損益。
留別岑參兄弟
作者：王昌齡（唐）

江城建業樓，山盡滄海頭。副職守茲縣，東南棹孤舟。長安故人宅，秣馬經前秋。便以風雪暮，還為縱飲留。貂蟬七葉貴，鴻鵠萬裡遊。何必念鐘鼎，所在烹肥牛。為君嘯一曲，且莫彈箜篌。徒見枯者豔，誰言直如鉤。岑家雙瓊樹，騰光難為儔。誰言青門悲，俯期吳山幽。日西石門嶠，月吐金陵洲。追隨探靈怪，豈不驕王侯。
送劉昚虛歸取宏詞解
作者：王昌齡（唐）

太清聞海鶴，遊子引鄉眄。聲隨羽儀遠，勢與歸雲便。青桂春再榮，白雲暮來變。遷飛在禮儀，豈複淚如霰。
巴陵別劉處士
作者：王昌齡（唐）

劉生隱嶽陽，心遠洞庭水。偃帆入山郭，一宿楚雲裡。竹映秋館深，月寒江風起。煙波桂陽接，日夕數千里。嫋嫋清夜猿，孤舟坐如此。湘中有來雁，雨雪候音旨。
宿裴氏山莊
作者：王昌齡（唐）

蒼蒼竹林暮，吾亦知所投。靜坐山齋月，清溪聞遠流。西峰下微雨，向曉白雲收。遂解塵中組，終南春可遊。
淇上酬薛據兼寄郭微
作者：王昌齡（唐）

自從別京華，我心乃蕭索。十年守章句，萬裡空寥落。北上登薊門，茫茫見沙漠。倚劍對風塵，慨然思衛霍。拂衣去燕趙，驅馬悵不樂。天長滄洲路，日暮邯鄲郭。酒肆或淹留，漁澤屢棲泊。獨行備艱難，孰辭幹鼎鑊。皇情念淳古，時俗何浮薄。理道須任賢，安人在求瘼。故交負奇才，逸氣包謇諤。隱軫經濟策，縱橫建安作。才望忽先鳴，風期無宿諾。飄颻勞州縣，迢遞限言謔。東馳眇貝丘，西顧彌虢略。淇水徒自深，浮雲不堪託。吾謀適可用，天道豈遼廓。不然買山田，一身與耕鑿。
奉和聖制潼關口號應制
作者：張說（唐）

天德平無外，關門東複西。不將千里隔，何用一丸泥。
奉蕭令嵩酒並詩
作者：張說（唐）

樂奏天恩滿，杯來秋興高。更蒙蕭相國，對席飲醇醪。
奉宇文黃門融酒
作者：張說（唐）

聖德垂甘露，天章下大風。又乘黃閣賞，願作黑頭公。
奉裴中書光庭酒
作者：張說（唐）

西掖恩華降，南宮命席闌。詎知雞樹後，更接鳳池歡。
清夜酌
作者：張說（唐）

秋陰士多感，雨息夜無塵。清樽宜明月，複有平生人。
醉中作
作者：張說（唐）

醉後樂無極，彌勝未醉時。動容皆是舞，出語總成詩。
送梁知微渡海東
作者：張說（唐）

今日此相送，明年此相待。天上客星迴，知君渡東海。
寄劉道士舄
作者：張說（唐）

真人降紫氣，邀我丹田宮。遠寄雙飛舄，飛飛不礙空。
書香能和尚塔
作者：張說（唐）

大師捐世去，空餘法力在。遠寄無礙香，心隨到南海。
被使在蜀
作者：張說（唐）

即今三伏盡，尚自在臨邛。歸途千裡外，秋月定相逢。
正朝摘梅
作者：張說（唐）

蜀地寒猶暖，正朝發早梅。偏驚萬裡客，已複一年來。
蜀道後期
作者：張說（唐）

客心爭日月，來往預期程。秋風不相待，先至洛陽城。
廣州江中作
作者：張說（唐）

去國年方晏，愁心轉不堪。離人與江水，終日向西南。
江中誦經
作者：張說（唐）

實相歸懸解，虛心暗在通。澄江明月內，應是色成空。
江中遇黃領子劉隆
作者：張說（唐）

危石江中起，孤雲嶺上還。相逢皆得意，何處是鄉關。
欽州守歲
作者：張說（唐）

故歲今宵盡，新年明旦來。愁心隨斗柄，東北望春回。
嶽州守歲二首
作者：張說（唐）

夜風吹醉舞，庭戶對酣歌。愁逐前年少，歡迎今歲多。桃枝堪闢惡，爆竹好驚眠。歌舞留今夕，猶言惜舊年。
元朝
作者：張說（唐）

今歲元日樂，不謝往年春。知向來心道，誰為昨夜人。
耗磨日飲二首
作者：張說（唐）

耗磨傳茲日，縱橫道未宜。但令不忌醉，翻是樂無為。上月今朝減，流傳耗磨辰。還將不事事，同醉俗中人。
又
作者：張說（唐）

春來半月度，俗忌一時閑。不酌他鄉酒，惟堪對楚山。
九日進茱萸山詩五首
作者：張說（唐）

家居洛陽下，舉目見嵩山。刻作茱萸節，情生造化間。黃花宜泛酒，青嶽好登高。稽首明廷內，心為天下勞。菊酒攜山客，萸囊系牧童。路疑隨大隗，心似問鴻蒙。九日重陽數，三秋萬實成。時來謁軒後，罷去坐蓬瀛。晚節歡重九，高山上五千。醉中知遇聖，夢裡見尋仙。
嶽州看黃葉
作者：張說（唐）

白首看黃葉，徂顏複幾何。空慚棠樹下，不見政成歌。
嶺南送使二首
作者：張說（唐）

獄中生白髮，嶺外罷紅顏。古來相送處，凡得幾人還。萬裡投荒裔，來時不見親。一朝成白首，看取報家人。
傷妓人董氏四首
作者：張說（唐）

董氏嬌嬈性，多為窈窕名。人隨秋月落，韻入擣衣聲。粉蕊粘妝簏，金花竭翠條。夜臺無戲伴，魂影向誰嬌。舊亭紅粉閣，宿處白雲關。春日雙飛去，秋風獨不還。舞席沾殘粉，歌梁委舊塵。獨傷窗裡月，不見帳中人。
三月閨怨
作者：張說（唐）

三月時將盡，空房妾獨居。蛾眉愁自結，鬢髮沒情梳。
破陳樂詞二首
作者：張說（唐）

漢兵出頓金微，照日光明鐵衣。百里火幡焰焰，正屬四方朝賀，端知萬舞皇威。少年膽氣淩雲，共許驍雄出群。匹馬城西挑戰，誓欲成名報國，羞將開閣論勳。
舞馬詞六首
作者：張說（唐）

萬玉朝宗鳳扆，千金率領龍媒。眄鼓凝驕躞蹀，天鹿遙徵衛叔，日龍上借羲和。將共兩驂爭舞，彩旄八佾成行，時龍五色因方。屈膝銜杯赴節，帝皂龍駒沛艾，星蘭驥子權奇。騰倚驤洋應節，二聖先天合德，群靈率土可封。擊石驂驔紫燕，聖君出震應籙，神馬浮河獻圖。足踏天庭鼓舞，
奉和三日祓禊渭濱應制
作者：張說（唐）

青郊上巳豔陽年，紫禁皇遊祓渭川。幸得歡娛承湛露，心同草樹樂春天。
桃花園馬上應制
作者：張說（唐）

林間豔色驕天馬，苑裡穠華伴麗人。願逐南風飛帝席，年年含笑舞青春。
奉和聖制幸韋嗣立山莊應制
作者：張說（唐）

西京上相出扶陽，東郊別業好池塘。自非仁智符天賞，安能日月共回光。
奉和聖制同玉真公主遊大哥山池題石壁
作者：張說（唐）

池如明鏡月華開，山學香爐雲氣來。神藻飛為鶺鴒賦，仙聲颺出鳳凰臺。
十五日夜御前口號踏歌詞二首
作者：張說（唐）

花萼樓前雨露新，長安城裡太平人。龍銜火樹千重焰，雞踏蓮花萬歲春。帝宮三五戲春臺，行雨流風莫妒來。西域燈輪千影合，東華金闕萬重開。
蘇摩遮五首
作者：張說（唐）

摩遮本出海西胡，琉璃寶服紫髯鬍。聞道皇恩遍宇宙，來將歌舞助歡娛。繡裝帕額寶花冠，夷歌騎舞借人看。自能激水成陰氣，不慮今年寒不寒。臘月凝陰積帝臺，豪歌急鼓送寒來。油囊取得天河水，將添上壽萬年杯。寒氣宜人最可憐，故將寒水散庭前。惟願聖君無限壽，長取新年續舊年。昭成皇后帝家親，榮樂諸人不比倫。往日霜前花委地，今年雪後樹逢春。
三月三日定昆池奉和蕭令得潭字韻
作者：張說（唐）

暮春三月日重三，春水桃花滿禊潭。廣樂逶迤天上下，仙舟搖衍鏡中酣。
和尹從事懋泛洞庭
作者：張說（唐）

平湖一望上連天，林景千尋下洞泉。忽驚水上光華滿，疑是乘舟到日邊。
送梁六自洞庭山作
作者：張說（唐）

巴陵一望洞庭秋，日見孤峰水上浮。聞道神仙不可接，心隨湖水共悠悠。
同趙侍禦望歸舟
作者：張說（唐）

山庭迥迥面長川，江樹重重極遠煙。形影相追高翥鳥，心腸並斷北風船。
襄陽路逢寒食
作者：張說（唐）

去年寒食洞庭波，今年寒食襄陽路。不辭著處尋山水，只畏還家落春暮。
帝京篇十首
作者：李世民（唐）

秦川雄帝宅，函谷壯皇居。綺殿千尋起，離宮百雉餘。連薨遙接漢，飛觀迥淩虛。雲日隱層闕，風煙出綺疏。巖廊罷機務，崇文聊駐輦。玉匣啟龍圖，金繩披鳳篆。韋編斷仍續，縹帙舒還卷。對此乃淹留，欹案觀墳典。移步出詞林，停輿欣武宴。雕弓寫明月，駿馬疑流電。驚雁落虛弦，啼猿悲急箭。閱賞誠多美，於茲乃忘倦。鳴笳臨樂館，眺聽歡芳節。急管韻朱弦，清歌凝白雪。彩鳳肅來儀，玄鶴紛成列。去茲鄭衛聲，雅音方可悅。芳辰追逸趣，禁苑信多奇。橋形通漢上，峰勢接雲危。煙霞交隱映，花鳥自參差。何如肆轍跡，萬裡賞瑤池。飛蓋去芳園，蘭橈遊翠渚。萍間日彩亂，荷處香風舉。桂楫滿中川，絃歌振長嶼。豈必汾河曲，方為歡宴所。落日雙闕昏，回輿九重暮。長煙散初碧，皎月澄輕素。搴幌玩琴書，開軒引雲霧。斜漢耿層閣，清風搖玉樹。歡樂難再逢，芳辰良可惜。玉酒泛雲罍，蘭殽陳綺席。千鐘合堯禹，百獸諧金石。得志重寸陰，忘懷輕尺璧。建章歡賞夕，二八盡妖妍。羅綺昭陽殿，芬芳玳瑁筵。佩移星正動，扇掩月初圓。無勞上懸圃，即此對神仙。以茲遊觀極，悠然獨長想。披卷覽前蹤，撫躬尋既往。望古茅茨約，瞻今蘭殿廣。人道惡高危，虛心戒盈蕩。奉天竭誠敬，臨民思惠養。納善察忠諫，明科慎刑賞。六五誠難繼，四三非易仰。廣待淳化敷，方嗣雲亭響。
飲馬長城窟行
作者：李世民（唐）

塞外悲風切，交河冰已結。瀚海百重波，陰山千里雪。迥戍危烽火，層巒引高節。悠悠卷旆旌，飲馬出長城。寒沙連騎跡，朔吹斷邊聲。胡塵清玉塞，羌笛韻金鉦。絕漠干戈戢，車徒振原隰。都尉反龍堆，將軍旋馬邑。揚麾氛霧靜，紀石功名立。荒裔一戎衣，靈臺凱歌入。
執契靜三邊
作者：李世民（唐）

執契靜三邊，持衡臨萬姓。玉彩輝關燭，金華流日鏡。無為宇宙清，有美璿璣正。皎佩星連景，飄衣雲結慶。戢武耀七德，升文輝九功。煙波澄舊碧，塵火息前紅。霜野韜蓮劍，關城罷月弓。錢綴榆天合，新城柳塞空。花銷蔥嶺雪，縠盡流沙霧。秋駕轉兢懷，春冰彌軫慮。書絕龍庭羽，烽休鳳穴戍。衣宵寢二難，食旰餐三懼。翦暴興先廢，除兇存昔亡。圓蓋歸天壤，方輿入地荒。孔海池京邑，雙河沼帝鄉。循躬思勵己，撫俗愧時康。元首佇鹽梅，股肱惟輔弼。羽賢崆嶺四，翼聖襄城七。澆俗庶反淳，替文聊就質。已知隆至道，共歡區宇一。
正日臨朝
作者：李世民（唐）

條風開獻節，灰律動初陽。百蠻奉遐贐，萬國朝未央。雖無舜禹跡，幸欣天地康。車軌同八表，書文混四方。赫奕儼冠蓋，紛綸盛服章。羽旄飛馳道，鐘鼓震巖廊。組練輝霞色，霜戟耀朝光。晨宵懷至理，終愧撫遐荒。
幸武功慶善宮
作者：李世民（唐）

壽丘惟舊跡，酆邑乃前基。粵予承累聖，懸弧亦在茲。弱齡逢運改，提劍鬱匡時。指麾八荒定，懷柔萬國夷。梯山鹹入款，駕海亦來思。單於陪武帳，日逐衛文䪥。端扆朝四嶽，無為任百司。霜節明秋景，輕冰結水湄。芸黃遍原隰，禾穎積京畿。共樂還鄉宴，歡比大風詩。
重幸武功
作者：李世民（唐）

代馬依朔吹，驚禽愁昔叢。況茲承眷德，懷舊感深衷。積善忻餘慶，暢武悅成功。垂衣天下治，端拱車書同。白水巡前跡，丹陵幸舊宮。列筵歡故老，高宴聚新豐。駐蹕撫田畯，回輿訪牧童。瑞氣縈丹闕，祥煙散碧空。孤嶼含霜白，遙山帶日紅。於焉歡擊築，聊以詠南風。
經破薛舉戰地
作者：李世民（唐）

昔年懷壯氣，提戈初仗節。心隨朗日高，志與秋霜潔。移鋒驚電起，轉戰長河決。營碎落星沉，陣卷橫雲裂。一揮氛沴靜，再舉鯨鯢滅。於茲俯舊原，屬目駐華軒。沉沙無故跡，減灶有殘痕。浪霞穿水淨，峰霧抱蓮昏。世途亟流易，人事殊今昔。長想眺前蹤，撫躬聊自適。
過舊宅二首
作者：李世民（唐）

新豐停翠輦，譙邑駐鳴笳。園荒一徑斷，苔古半階斜。前池消舊水，昔樹發今花。一朝辭此地，四海遂為家。金輿巡白水，玉輦駐新豐。紐落藤披架，花殘菊破叢。葉鋪荒草蔓，流竭半池空。紉佩蘭凋徑，舒圭葉翦桐。昔地一蕃內，今宅九圍中。架海波澄鏡，韜戈器反農。八表文同軌，無勞歌大風。
還陝述懷
作者：李世民（唐）

慨然撫長劍，濟世豈邀名。星旗紛電舉，日羽肅天行。遍野屯萬騎，臨原駐五營。登山麾武節，背水縱神兵。在昔戎戈動，今來宇宙平。
入潼關
作者：李世民（唐）

崤函稱地險，襟帶壯兩京。霜峰直臨道，冰河曲繞城。古木參差影，寒猿斷續聲。冠蓋往來合，風塵朝夕驚。高談先馬度，偽曉預雞鳴。棄繻懷遠志，封泥負壯情。別有真人氣，安知名不名。
於北平作
作者：李世民（唐）

翠野駐戎軒，盧龍轉征旆。遙山麗如綺，長流縈似帶。海氣百重樓，巖松千丈蓋。茲焉可遊賞，何必襄城外。
遼城望月
作者：李世民（唐）

玄兔月初明，澄輝照遼碣。映雲光暫隱，隔樹花如綴。魄滿桂枝圓，輪虧鏡彩缺。臨城卻影散，帶暈重圍結。駐蹕俯九都，停觀妖氛滅。
春日登陝州城樓俯眺原野廻丹碧綴煙霞密翠斑紅芳菲花柳即目川岫聊以命篇
作者：李世民（唐）

碧原開霧隰，綺嶺峻霞城。煙峰高下翠，日浪淺深明。斑紅妝蕊樹，圓青壓溜荊。跡巖勞傅想，窺野訪莘情。巨川何以濟，舟楫佇時英。
春日玄武門宴群臣
作者：李世民（唐）

韶光開令序，淑氣動芳年。駐輦華林側，高宴柏梁前。紫庭文佩滿，丹墀袞紱連。九夷簉瑤席，五狄列瓊筵。娛賓歌湛露，廣樂奏鈞天。清尊浮綠醑，雅曲韻朱弦。粵餘君萬國，還慚撫八埏。庶幾保貞固，虛己厲求賢。
登三臺言志
作者：李世民（唐）

未央初壯漢，阿房昔侈秦。在危猶騁麗，居奢遂役人。豈如家四海，日宇罄朝倫。扇天裁戶舊，砌地翦基新。引月擎宵桂，飄雲逼曙鱗。露除光炫玉，霜闕映雕銀。舞接花梁燕，歌迎鳥路塵。鏡池波太液，莊苑麗宜春。作異甘泉日，停非路寢辰。念勞慚逸己，居曠返勞神。所欣成大廈，宏材佇渭濱。
出獵
作者：李世民（唐）

楚王雲夢澤，漢帝長楊宮。豈若因農暇，閱武出轘嵩。三驅陳銳卒，七萃列材雄。寒野霜氛白，平原燒火紅。雕戈夏服箭，羽騎綠沉弓。怖獸潛幽壑，驚禽散翠空。長煙晦落景，灌木振嚴風。所為除民瘼，非是悅林叢。
冬狩
作者：李世民（唐）

烈烈寒風起，慘慘飛雲浮。霜濃凝廣隰，冰厚結清流。金鞍移上苑，玉勒騁平疇。旌旗四望合，罝羅一面求。楚踣爭兕殪，秦亡角鹿愁。獸忙投密樹，鴻驚起礫洲。騎斂原塵靜，戈回嶺日收。心非洛汭逸，意在渭濱遊。禽荒非所樂，撫轡更招憂。
春日望海
作者：李世民（唐）

披襟眺滄海，憑軾玩春芳。積流橫地紀，疏派引天潢。仙氣凝三嶺，和風扇八荒。拂潮雲布色，穿浪日舒光。照岸花分彩，迷雲雁斷行。懷卑運深廣，持滿守靈長。有形非易測，無源詎可量。洪濤經變野，翠島屢成桑。之罘思漢帝，碣石想秦皇。霓裳非本意，端拱且圖王。
臨洛水
作者：李世民（唐）

春搜馳駿骨，總轡俯長河。霞處流縈錦，風前漾卷羅。水花翻照樹，堤蘭倒插波。豈必汾陰曲，秋雲發棹歌。
望終南山
作者：李世民（唐）

重巒俯渭水，碧嶂插遙天。出紅扶嶺日，入翠貯巖煙。疊松朝若夜，複岫闕疑全。對此恬千慮，無勞訪九仙。
元日
作者：李世民（唐）

高軒曖春色，邃閣媚朝光。彤庭飛彩旆，翠幌曜明璫。恭己臨四極，垂衣馭八荒。霜戟列丹陛，絲竹韻長廊。穆矣燻風茂，康哉帝道昌。繼文遵後軌，循古鑒前王。草秀故春色，梅豔昔年妝。巨川思欲濟，終以寄舟航。
初春登樓即目觀作述懷
作者：李世民（唐）

憑軒俯蘭閣，眺矚散靈襟。綺峰含翠霧，照日蕊紅林。鏤丹霞錦岫，殘素雪斑岑。拂浪堤垂柳，嬌花鳥續吟。連甍豈一拱，眾幹如千尋。明非獨材力，終藉棟樑深。彌懷矜樂志，更懼戒盈心。愧制勞居逸，方規十產金。
首春
作者：李世民（唐）

寒隨窮律變，春逐鳥聲開。初風飄帶柳，晚雪間花梅。碧林青舊竹，綠沼翠新苔。芝田初雁去，綺樹巧鶯來。
初晴落景
作者：李世民（唐）

晚霞聊自怡，初晴彌可喜。日晃百花色，風動千林翠。池魚躍不同，園鳥聲還異。寄言博通者，知予物外志。
初夏
作者：李世民（唐）

一朝春夏改，隔夜鳥花遷。陰陽深淺葉，曉夕重輕煙。哢鶯猶響殿，橫絲正網天。佩高蘭影接，綬細草紋連。碧鱗驚棹側，玄燕舞簷前。何必汾陽處，始複有山泉。
度秋
作者：李世民（唐）

夏律昨留灰，秋箭今移晷。峨嵋岫初出，洞庭波漸起。桂白髮幽巖，菊黃開灞涘。運流方可歎，含毫屬微理。
儀鸞殿早秋
作者：李世民（唐）

寒驚薊門葉，秋發小山枝。松陰背日轉，竹影避風移。提壺菊花岸，高興芙蓉池。欲知涼氣早，巢空燕不窺。
秋日即目
作者：李世民（唐）

爽氣浮丹闕，秋光澹紫宮。衣碎荷疏影，花明菊點叢。袍輕低草露，蓋側舞松風。散岫飄雲葉，迷路飛煙鴻。砌冷蘭凋佩，閨寒樹隕桐。別鶴棲琴裡，離猿啼峽中。落野飛星箭，弦虛半月弓。芳菲夕霧起，暮色滿房櫳。
山閣晚秋
作者：李世民（唐）

山亭秋色滿，巖牖涼風度。疏蘭尚染煙，殘菊猶承露。古石衣新苔，新巢封古樹。曆覽情無極，咫尺輪光暮。
秋暮言志
作者：李世民（唐）

朝光浮燒野，霜華淨碧空。結浪冰初鏡，在徑菊方叢。約嶺煙深翠，分旗霞散紅。抽思滋泉側，飛想傅巖中。已獲千箱慶，何以繼燻風。